*Projekts*

LATVIJAS REPUBLIKAS MINISTRU KABINETS

2021. gada \_\_.\_\_\_\_\_\_ Noteikumi Nr. \_\_\_

Rīgā (prot. Nr. \_\_\_. §)

**Ēku energoefektivitātes aprēķina metodes un ēku energosertifikācijas noteikumi**

*Izdoti saskaņā ar*[*Ēku energoefektivitātes likuma*](https://m.likumi.lv/ta/id/253635-eku-energoefektivitates-likums)

 *6. panta piekto daļu,* [*7. panta*](https://m.likumi.lv/ta/id/253635-eku-energoefektivitates-likums#p7)*trešo daļu,*

[*8. panta*](https://m.likumi.lv/ta/id/253635-eku-energoefektivitates-likums#p8)*astoto daļu,* [*9. panta*](https://m.likumi.lv/ta/id/253635-eku-energoefektivitates-likums#p9)*trešo daļu,
un*[*11. panta*](https://m.likumi.lv/ta/id/253635-eku-energoefektivitates-likums#p11)*trešo daļu*

# Vispārīgais jautājums

1. Noteikumi nosaka:

* 1. ēku energosertifikācijas kārtību;
	2. ēku energoefektivitātes klasifikācijas sistēmu;
	3. prasības gandrīz nulles enerģijas ēkai un augstas efektivitātes sistēmu izmantošanai;
	4. ēku energoefektivitātes salīdzinošo vērtēšanas sistēmu;
	5. ēkas energoefektivitātes sertifikāta un ēkas pagaidu energosertifikāta paraugu, reģistrācijas kārtību;
	6. apkures sistēmas un gaisa kondicionēšanas sistēmas pārbaudes kārtību un termiņus;
	7. ēkas energoefektivitātes aprēķina metodi.

# Ēku energosertifikācijas kārtība

2. Ēku energosertifikāciju piemēro:

* 1. projektējamām ēkām: jaunbūvēm, pārbūvējamām, atjaunojamām ēkām;
	2. ekspluatācijā esošām ēkām.

# Lai veiktu projektējamas ēkas energosertifikāciju neatkarīgs eksperts:

3.1. pārbauda aprēķiniem nepieciešamo projekta izejas datu kvalitāti un nosaka to piemērojamību;

3.2. aprēķina ēkas energoefektivitātes rādītājus saskaņā ar šo noteikumu VII nodaļu;

3.3. izsniedz ēkas aprēķinātās energoefektivitātes novērtējumu.

# Lai veiktu jaunbūves, pārbūvējamas vai atjaunojamas ēkas nodošanu ekspluatācijā neatkarīgs eksperts:

* 1. novērtē ēku būvelementu un uzstādīto inženiersistēmu energoefektivitātes faktiskos rādītājus un to atbilstību projekta dokumentācijai un sākotnēji izvirzītajiem nosacījumiem energoefektivitātes jomā, pamatojoties uz aprēķiniem un uz faktisko būvniecības rezultātu;
	2. ņem vērā ēkas, tās konstrukciju un inženiersistēmu pārbaužu rezultātus (piemēram, gaisa caurlaidības un hermētiskuma testus, termogrāfijas mērījumus un citus mērījumus);
	3. aprēķina ēkas energoefektivitātes rādītājus saskaņā ar šo noteikumu VII nodaļu;
	4. izsniedz ēkas pagaidu energosertifikātu un reģistrē to ēku energosertifikātu reģistrā.

# Lai veiktu ekspluatācijā esošās ēkas energosertifikāciju neatkarīgs eksperts:

* 1. pārbauda ēkas konstrukciju un inženiersistēmu tehnisko stāvokli, galveno uzmanību pievēršot enerģijas patēriņam un ēkas energoefektivitātes prasībām;
	2. pamatojoties uz aprēķiniem un uz faktisko enerģijas patēriņu aprēķina ēkas energoefektivitātes rādītājus saskaņā ar šo noteikumu VII nodaļu un nosaka:
	3. ēkas izmērītās energoefektivitātes novērtējumu, kas iegūts, pamatojoties uz piegādātās un eksportētās enerģijas izmērītajiem daudzumiem;
	4. ēkas aprēķinātās energoefektivitātes novērtējumu, kas iegūts, pamatojoties uz aprēķiniem par enerģijas patēriņu ēkas apkures, dzesēšanas, ventilācijas, karstā ūdens sagatavošanas un apgaismojuma vajadzībām, un validēts pret ēkas izmērītās ēkas energoefektivitātes novērtējumu;
	5. pārskatu ēkas norobežojošām konstrukcijām un inženiersistēmām par ekonomiski pamatotiem energoefektivitāti uzlabojošiem pasākumiem, kuru īstenošanas izmaksas ir rentablas paredzamajā (plānotajā) kalpošanas laikā ar aprēķiniem par ēkas energoefektivitāti uzlabojošu pasākumu atmaksāšanās termiņiem saskaņā ar šo noteikumu 3. pielikumu;
	6. izsniedz ēkas energosertifikātu un reģistrē to energosertifikātu reģistrā.

# Ēkas energosertifikātu var izsniegt arī pamatojoties uz izmērītās ēkas energoefektivitātes novērtējumu tādām ekspluatācijā esošām ēkām, kurām ir individuāla enerģijas patēriņa uzskaite, un ir pieejami enerģijas patēriņa dati pamatojoties uz piegādātās un eksportētās enerģijas izmērītajiem daudzumiem par vismaz pēdējo piecu gadu periodu, kura laikā ēka ir pastāvīgi izmantota un ēkai nav veiktas pārbūves vai funkciju maiņas, kas ietekmē ēkas enerģijas patēriņu apkurei un sasniedzamos primārās neatjaunojamās enerģijas energoefektivitātes novērtējuma rādītājus.

# Pārbūvējamām un atjaunojamām ēkām energosertifikāciju var neveikt, ja ēkai pārbūves un atjaunošanas laikā veikti darbi vai nomainītas inženiersistēmas vai veikta to atjaunošana, kas ietekmē ēkas enerģijas patēriņš apkurei un sasniedzamos primārās neatjaunojamās enerģijas energoefektivitātes novērtējuma rādītājus ne vairāk par 5%.

# Prasības gandrīz nulles enerģijas ēkai un augstas efektivitātes sistēmu izmantošanai

8. Gandrīz nulles enerģijas ēka raksturojas ar energoefektivitātes normatīvajām prasībām atbilstošu energoefektivitāti, vienlaikus nodrošinot telpu mikroklimata atbilstību būvniecības normatīvo aktu prasībām, kā arī higiēnas un darba aizsardzības jomā visu gadu, ēkā nepieciešamais enerģijas apjoms daļēji tiek nodrošināts ar atjaunojamiem energoresursiem, samazinot uz fosilajiem kurināmajiem balstītu tehnoloģiju izmantošanu.

1. Ēka klasificējama kā gandrīz nulles enerģijas ēka, ja:
	1. ēkas enerģijas patēriņš apkurei atbilst šo noteikumu 1. pielikumā noteiktajam līmenim A klases ēkai;
	2. ēkas primārās neatjaunojamās enerģijas patēriņš apkurei, karstā ūdens apgādei, mehāniskajai ventilācijai, dzesēšanai, apgaismojumam un papildu enerģijai sastāda ne vairāk kā šo noteikumu 1. pielikumā 2. un 3. tabulā norādītās vērtības A klases ēkām;
	3. ēkās uzstādīto inženiersistēmu enerģiju patērējošas iekārtas, kurām noteiktas ekodizaina un ekomarķējuma prasības atbilst energoefektivitātes marķējuma A klasei.
2. Ēkas, kuru apkurināmo telpu platība ir mazāka par 250 kvadrātmetriem, var neatbilst šo noteikumu 9.1. apakšpunkta prasībām, ja ēkai nodrošināta šo noteikumu 9.2. un 9.3. apakšpunktā noteikto prasību izpilde un ēkas norobežojošās konstrukcijas atbilst būvniecības normatīvos aktos noteiktām siltumtehniskajām, gaisa caurlaidības un inženiersistēmu prasībām.

11. Gandrīz nulles enerģijas ēkas novērtējumā ir jānodrošina iekštelpas temperatūras nosacījumi gan apkures, gan ārpus apkures perioda vismaz III kategorijas līmenī saskaņā ar standarta LVS EN 16798-1:2019 “Ēku energoefektivitāte. Ēku ventilācija. 1.daļa: Telpu mikroklimata ievades parametri ēku energoefektivitātes projektēšanai un novērtēšanai, ņemot vērā telpu gaisa kvalitāti, temperatūras režīmu, apgaismojumu un akustiku. M1-6 modulis” prasībām.

12. Gandrīz nulles enerģijas ēkas novērtējumā ir jānodrošina, ka ventilācijas gaisa apmaiņa ir pietiekama, lai nodrošinātu svaiga gaisa padevi vai tehnoloģiskos apstākļus apkalpojamā zonā atbilstoši būvniecības normatīvajos aktos noteiktām prasībām. Energoefektivitātes novērtējumā ir jānodrošina ka gaisa apmaiņas nosacījumi telpās, kad tajās uzturas cilvēki, nav mazāki par III kategorijas līmeni saskaņā ar standarta LVS EN 16798-1:2019 “Ēku energoefektivitāte. Ēku ventilācija. 1.daļa: Telpu mikroklimata ievades parametri ēku energoefektivitātes projektēšanai un novērtēšanai, ņemot vērā telpu gaisa kvalitāti, temperatūras režīmu, apgaismojumu un akustiku. M1-6 modulis” prasībām.

13. Ja gandrīz nulles enerģijas ēkā netiek paredzēta dzesēšanas sistēma, kas nodrošina iekštelpas, kurās patstāvīgi ēkas ekspluatācijas laikā uzturas cilvēki, mikroklimata parametrus atbilstoši šo noteikumu 12. punkta nosacījumiem, tad gandrīz nulles enerģijas ēkai jābūt novērtētam pārkaršanas riska indikatoram saskaņā ar standarta LVS EN ISO 52016-1:2017 “Ēku energoefektivitāte. Apkurei un dzesēšanai nepieciešamās enerģijas, iekšējās temperatūras un sajūtamā un latentā siltuma slodzes. 1.daļa: Aprēķina procedūras” (ISO 52016-1:2017) prasībām.

14. Atjaunojamām vai pārbūvējamām ēkām telpu pārkaršanas prasības piemēro gadījumos, ja ēkas īpatnējais siltumenerģijas patēriņš apkurei atbilstoši šo noteikumu 1.pielikuma 1.tabulas nosacījumiem pēc atjaunošanas vai pārbūves pabeigšanas atbildīs vismaz B ēku energoefektivitātes klasei.

15. Ja šo noteikumu 14. punkta prasības netiek izpildītas, tad ēkas energobilances dzesēšanas sistēmai piemēro “pieņemtās sistēmas” prasības un biroja ēku kategorijas ēkām paredz 30 kWh/m2 (pie nosacījuma, ka gaismu caurlaidīgo virsmu īpatsvars pārsniedz 20% no katra stāva apkurināmās grīdas platības), bet pārējām ēku kategorijām 20 kWh/m2 (pie nosacījuma, ka gaismu caurlaidīgo virsmu īpatsvars pārsniedz 15% no katra stāva apkurināmās grīdas platības) gadā dzesēšanas enerģijas patēriņu.

16. Šo noteikumu 16. punktā norādītās dzesēšanas enerģijas patēriņa vērtības var nepiemērot, ja izmantojot stundas aprēķina metodi ir noteikts, ka:

* 1. dažādu veidu vienģimeņu mājām, daudzdzīvokļu ēkām, biroju ēkām telpu operatīvā temperatūra virs 270C grādi nav ilgāk par 150 Kh laika posmā no 1.05 līdz 30.09;
	2. dažādu sociālo grupu kopdzīves mājās un slimnīcās telpu operatīvā temperatūra virs 250C grādi nav ilgāk par 100 Kh laika posmā no 1.05 līdz 30.09;
	3. izglītības iestāžu ēkās telpu operatīvā temperatūra virs 250C grādi nav ilgāk par 150 Kh laika posmā no 1.05 līdz 15.06 un no 15.08 līdz 30.09.
1. Ja būvprojekta stadijā vai faktiskajā situācijā veicot energosertifikāciju nav zināmi sadzīves karstā ūdens patēriņa dati, tad tos nosaka saskaņā ar standartu LVS EN 12831-3:2020 “Ēku energoefektivitāte. Siltumslodzes projektēšanas aprēķina metode. 3.daļa: Sadzīves karstā ūdens sistēmu siltumslodzes un prasību raksturošana. M8-2 un M8-3 moduļi” B.2 pielikuma nosacījumiem.
2. Ja būvprojekta stadijā vai faktiskajai situācijai, veicot energosertifikāciju nav zināmi apgaismojuma parametri, tad apgaismojuma izmantošanas laiku un nepieciešamo apgaismojuma līmeni (lx) telpu grupās pieņem saskaņā ar standarta LVS EN 16798-1:2019 “Ēku energoefektivitāte. Ēku ventilācija. 1.daļa: Telpu mikroklimata ievades parametri ēku energoefektivitātes projektēšanai un novērtēšanai, ņemot vērā telpu gaisa kvalitāti, temperatūras režīmu, apgaismojumu un akustiku. M1-6 modulis” nosacījumiem.”
3. Ēku energoefektivitātes minimālo pieļaujamo līmeni jaunbūvēm nepiemēro, ja šo prasību piemērošana nav tehniski vai funkcionāli iespējama vai ja izmaksu un ieguvumu analīze par attiecīgās ēkas kalpošanas laiku norāda uz zaudējumiem. Novērtējumu veic saskaņā ar standartu LVS EN 15459-1:2020 “Ēku energoefektivitāte. Ēku energosistēmu ekonomiskā izvērtēšanas procedūra. 1.daļa: Aprēķinu procedūras, M1-14 modulis” un standartu LVS EN 15459-1:2017/NA:2020 “Ēku energoefektivitāte. Ēku energosistēmu ekonomiskā izvērtēšanas procedūra. 1.daļa: Aprēķinu procedūras, M1-14 modulis. Nacionālais pielikums”.

# Ēku energoefektivitātes salīdzinošā vērtēšanas un klasificēšanas sistēma

# 20. Salīdzinošajā vērtēšanas skalā izmanto ēku energoefektivitātes klases, kas raksturo:

* 1. ēkas īpatnējo siltumenerģijas patēriņu apkurei atbilstoši šo noteikumu 1.pielikuma 1.tabulas nosacījumiem;
	2. ēkas īpatnējo primārās neatjaunojamās enerģijas novērtējumu atbilstoši šo noteikumu 1. pielikuma 2. un 3. tabulas nosacījumiem.
1. Ēkas energoefektivitātes novērtēšanai pasūtītājs nodrošina neatkarīgajam ekspertam iekļūšanu ēkā vai tās telpās un piekļuvi ēkas inženiersistēmām, kā arī pieeju šādiem dokumentiem un informācijai par ēku:
	1. ēkas būvprojekts vai būves kadastrālās uzmērīšanas lieta;
	2. ēkas inženiersistēmu projekti vai shēmu zīmējumi;
	3. ēkas inženiersistēmu instrukcijas;
	4. ēkas inženiertehnisko sistēmu ekspluatācijas un apkopes žurnāli vai pārskati;
	5. faktiskais telpu izmantošanas mērķis un temperatūra telpās;
	6. komunālo pakalpojumu sniedzēju pārskati vai rēķini par faktiski uzskaitītās patērētās enerģijas daudzumu ēkā vai ēkas inženiersistēmās;
	7. dati par ēkas nodošanu ekspluatācijā;
	8. dati par ēkas inženiersistēmu uzstādīšanu vai nomaiņu ēkas ekspluatācijas laikā;
	9. enerģijas aprēķini (ja tādi ir);
	10. iepriekšējie pārbaudes atzinumi (ja tādi ir);
	11. cita nepieciešamā informācija, kas saistīta ar ēkas energoefektivitātes novērtējuma, apkures sistēmas un apkures katla vai gaisa kondicionēšanas sistēmas pārbaudes sekmīgu norisi.
2. Ēku kategorijām, kuras norādītas standarta LVS EN ISO 52000-1:2017/NA:2020 “Ēku energoefektivitāte. Vispārējs ēku energoefektivitātes novērtējums. 1.daļa: Vispārīgas pamatnostādnes un procedūras (ISO 52000-1:2017). Nacionālais pielikums” NA pielikuma NA.4. tabulā “Ēku kategorijas (veidi)” un tām netiek noteiktas sasniedzamās energoefektivitātes prasības saskaņā ar šo noteikumu 20.1. un 20.2. apakšpunktiem energoefektivitātes prasību izpilde jānodrošina ēkas siltumtehniskajām, gaisa caurlaidības un inženiertehniskajām sistēmām atbilstoši būvniecības normatīvo aktu prasībām.

# Ēkas energoefektivitātes sertifikāts

# Ēkas energosertifikātu vai ēkas pagaidu energosertifikātu sagatavo ēkām un to daļām saskaņā ar šo noteikumu [2. pielikumu](https://m.likumi.lv/ta/id/258322#piel1).

1. Ēkas energosertifikātam, kas izsniegts, pamatojoties uz aprēķinātās energoefektivitātes novērtējumu, pievieno:
	1. pārskatu par ekonomiski pamatotiem energoefektivitāti uzlabojošiem pasākumiem, kuru īstenošanas izmaksas ir rentablas paredzamajā (plānotajā) kalpošanas laikā ar aprēķiniem par ēkas energoefektivitāti uzlabojošu pasākumu atmaksāšanās termiņiem saskaņā ar šo noteikumu 3. pielikumu;
	2. apkures sistēmu un gaisa kondicionēšanas sistēmu pārbaudes aktus (ja attiecināms);
	3. pielikumu, kurā norāda aprēķinos izmantotās ievaddatu vērtības, norādot datu iegūšanas veidu un datu avotu:
		1. telpu vai zonu nosaukumus, izmantošanas veidus, platības un temperatūras apkures uz dzesēšanas periodos, pieprasītās gaisa apmaiņas rādītāju, apgaismojumu rādītāju;
		2. norobežojošo konstrukciju laukumus un siltuma zuduma koeficientus;
		3. termisko tiltu garumus un siltuma zuduma koeficientus;
		4. ēkā izmantoto inženiersistēmu novērtējumā izmantotās vērtības;
		5. vērtības, kas pieņemtas, lai ievērotu ēkas energoefektivitāti ietekmējošus faktorus;
		6. klimatisko apstākļu korekcijai un aprēķinu precizēšanai izmantotos koeficientus;
		7. energoefektivitātes novērtējuma ticamības intervālu, ja tas ir noteikts;
		8. citus dokumentus, kas sniedz papildu informāciju par ēkas energoefektivitātes novērtējumu, vērtēšanas apstākļiem vai nosacījumiem.
2. Ēkas energosertifikātam, kas izsniegts, pamatojoties tikai uz izmērītās energoefektivitātes novērtējumu, pievieno:
	1. enerģijas patēriņa datus pamatojoties uz piegādātās un eksportētās enerģijas izmērītajiem daudzumiem;
	2. pārskatu par ekonomiski pamatotiem energoefektivitāti uzlabojošiem pasākumiem, kuru īstenošanas izmaksas ir rentablas paredzamajā (plānotajā) kalpošanas laikā ar aprēķiniem par ēkas energoefektivitāti uzlabojošu pasākumu atmaksāšanās termiņiem saskaņā ar šo noteikumu 3. pielikumu (pēc pasūtītāja pieprasījuma);
	3. apkures sistēmu un gaisa kondicionēšanas sistēmu pārbaudes aktus (pēc pasūtītāja pieprasījuma);
	4. pielikumu, kurā norāda aprēķinos izmantotās ievaddatu vērtības, norādot datu iegūšanas veidu un datu avotu (pēc pasūtītāja pieprasījuma):
	5. telpu vai zonu nosaukumus, izmantošanas veidus, platības un temperatūras apkures uz dzesēšanas periodos, pieprasītās gaisa apmaiņas rādītāju, apgaismojumu rādītāju;
	6. ēkā izmantoto inženiersistēmu novērtējumā izmantotās vērtības;
	7. vērtības, kas pieņemtas, lai ievērotu ēkas energoefektivitāti ietekmējošus faktorus;
	8. klimatisko apstākļu korekcijai un aprēķinu precizēšanai izmantotos koeficientus;
	9. energoefektivitātes novērtējuma ticamības intervālu, ja tas ir noteikts;
	10. citus dokumentus, kas sniedz papildu informāciju par ēkas energoefektivitātes novērtējumu, vērtēšanas apstākļiem vai nosacījumiem.
3. Ēkas pagaidu energosertifikātam pievieno pielikumu, kurā norāda šo noteikumu 24.3. apakšpunktā minētās aprēķinos izmantotās ievaddatu vērtības.
4. Ēkas energoefektivitātes novērtējuma rādītāju aprēķināšanai piemēro primārās enerģijas faktoru, primārās neatjaunojamās enerģijas faktoru un oglekļa dioksīda (CO2) emisijas faktoru vērtībassaskaņā ar standarta LVS EN ISO 52000-1:2017/NA:2020 “Ēku energoefektivitāte. Vispārējs ēku energoefektivitātes novērtējums. 1.daļa: Vispārīgas pamatnostādnes un procedūras (ISO 52000-1:2017). Nacionālais pielikums” NA pielikuma NA.16. tabulu “Svara faktori (pamatojoties uz augstāko vai zemāko siltumspēju)”.

# Apkures sistēmu un gaisa kondicionēšanas sistēmu pārbaude

# Apkures sistēmu un apkures sistēmu, kas apvienota ar ventilācijas sistēmu, kuru kopējā lietderīgā nominālā jauda ir lielāka par 70 kilovatiem, pārbaudi veic šo sistēmu pieejamām daļām (piemēram, siltuma avota (apkures katla vai citas ierīces), vadības sistēmām un cirkulācijas sūkņiem).

1. Pārbaudes gaitā novērtē siltuma avota efektivitāti un lielumu salīdzinājumā ar ēkas apkures vajadzībām un apsver apkures sistēmas vai apvienotas telpu apkures un ventilācijas sistēmas optimizācijas iespējas atbilstoši ēkas ekspluatācijas apstākļiem. Siltuma avots ir ar centralizētu siltumapgādes sistēmu savienots siltummainis vai siltumģenerators, kas pārvada vai ražo lietderīgu siltumu vienā vai vairākos šādos procesos:
	1. kurināmā sadedzināšana, piemēram, apkures katlā;
	2. džoula efekts elektriskās pretestības apkures sistēmas sildelementos;
	3. siltuma uztveršana no apkārtējā gaisa, ventilācijas izplūdes gaisa vai ūdens vai zemes siltuma avota, izmantojot siltumsūkni.
2. Apkures sistēmu pārbauda:
	1. veicot ēkas energosertifikāciju;
	2. ja veikta ēkas atjaunošana vai pārbūve, kuras ietvaros nav veikta pilnīga apkures sistēmas un apkures avotu pārbūve;
	3. ja veikta apkures sistēmas pārbūve divu gadu laikā no pārbūves pabeigšanas brīža;
	4. ja pagājuši pieci gadi kopš pēdējās pārbaudes.
3. Apkures sistēmu un apkures sistēmu, kas apvienota ar ventilācijas sistēmu, pārbauda saskaņā ar standartiem LVS EN 15378-1:2020 “Ēku energoefektivitāte. Ēku apkures sistēmas un SKŪ. 1.daļa: Apkures katlu, sistēmu un SKŪ inspicēšana, M3-11 un M8-11 moduļi” (turpmāk – standarts LVS EN 15378-1:2020), LVS EN 15378-1:2017/NA:2020 “Ēku energoefektivitāte. Ēku apkures sistēmas un SKŪ. 1.daļa: Apkures katlu, sistēmu un SKŪ inspicēšana, M3-11 un M8-11 moduļi. Nacionālais pielikums”.
4. Par apkures sistēmas pārbaudi neatkarīgs eksperts sastāda apkures sistēmas pārbaudes aktu saskaņā ar standarta LVS EN 15378-1:2020 C pielikumu.
5. Gaisa kondicionēšanas sistēmu un gaisa kondicionēšanas sistēmai, kas apvienota ar ventilācijas sistēmu, kuru kopējā lietderīgā nominālā jauda ir lielāka par 70 kilovatiem, pārbaudi veic šo sistēmu pieejamām daļām.
6. Gaisa kondicionēšanas sistēmu pārbauda:
	1. veicot ēkas energosertifikāciju;
	2. ja veikta ēkas atjaunošana vai pārbūve, kuras ietvaros nav veikta pilnīga apkures sistēmas un apkures avotu pārbūve;
	3. ja veikta apkures sistēmas pārbūve divu gadu laikā no pārbūves pabeigšanas brīža;
	4. ja pagājuši pieci gadi kopš pēdējās pārbaudes.
7. Gaisa kondicionēšanas sistēmas pārbauda saskaņā ar standartiem LVS EN 16798-17:2020 "Ēku energoefektivitāte. Ēku ventilācija. 17.daļa: Vadlīnijas ventilācijas un gaisa kondicionēšanas sistēmu inspicēšanai (M4-11, M5-11, M6-11 un M7-11 moduļi)” (turpmāk – standarts LVS EN 16798-17:2020). LVS EN 16798-17:2017/NA:2020 “Ēku energoefektivitāte. Ēku ventilācija. 17.daļa: Vadlīnijas ventilācijas un gaisa kondicionēšanas sistēmu inspicēšanai (M4-11, M5-11, M6-11 un M7-11 moduļi). Nacionālais pielikums” Par gaisa kondicionēšanas sistēmas pārbaudi neatkarīgs eksperts sastāda aktu saskaņā ar standarta LVS EN 16798-17:2020 8. punkta 3. tabulu.
8. Gadījumā, ja apkures sistēmas vai gaisa kondicionēšanas sistēmas vai šīs sistēmas apvienojumā ar ventilācijas sistēmu kopējā lietderīgā nominālā jauda ir lielāka par 290 kilovatiem, apkures sistēmas vai gaisa kondicionēšanas sistēmas pārbaude jāpapildina ar ēkas automatizācijas, kontroles un tehniskās vadības izvērtējumu saskaņā ar standartu LVS EN 16946-1:2021 “Ēku energoefektivitāte. Automatizācijas, kontroles un ēkas tehniskās vadības inspicēšana. 1.daļa. Modulis M10-11”.
9. Apkures sistēmas vai gaisa kondicionēšanas sistēmas pārbaudes pasūtītājs neatkarīgu ekspertu nodrošina ar pārbaudāmās sistēmas dokumentāciju (projektu vai apsekošanas shēmu), iepriekšējiem pārbaudes aktiem, ekspluatācijas laikā veiktajiem pierakstiem vai pārskatiem, kā arī nodrošina piekļuvi pārbaudāmajai sistēmai un tās sastāvdaļām un iespēju veikt uzmērījumus.
10. Apkures sistēmu pārbaudes aktus un gaisa kondicionēšanas sistēmu pārbaudes aktus neatkarīgs eksperts reģistrē ēku energosertifikātu reģistrā saskaņā ar šo noteikumu prasībām.

# Ēkas energoefektivitātes aprēķina metode

1. Ēkas energosertifikāciju veic saskaņā ar šo noteikumu 4. pielikumā norādītajiem ēku energoefektivitātes standartiem.
2. Ēku energosertifikācijas novērtējumu izstrādei ir pielietojama validēta aprēķinu veikšanas programma. Validācijai ir jābūt veiktai pamatojoties uz references aprēķinu saskaņā ar atbilstošu standartu vai metodi. Par validācijas pamatu tiek pieņemti šādi standarti un metodes: Eiropas (LVS EN), ISO, ASHARE un IEA BESTEST metode vai līdzvērtīga vispāratzīta metode.

# Ēku energosertifikātu reģistrācijas kārtība

1. Neatkarīgs eksperts ēkas energosertifikātu vai pagaidu energosertifikātu reģistrē ēku energosertifikātu reģistrā.
2. Ēku energosertifikātu reģistru uztur Būvniecības valsts kontroles birojs.
3. Ēku energosertifikātu reģistrā iekļauj datus, kas saskaņā ar šiem noteikumiem iekļauti ēkas energosertifikātā, ēkas pagaidu energosertifikātā un šo dokumentu pielikumos, kā arī apkures sistēmu un gaisa kondicionēšanas sistēmu pārbaudes aktos.
4. Katram ēku energosertifikātu reģistrā reģistrētam dokumentam Būvniecības valsts kontroles birojs piešķir reģistrācijas numuru.

# Noslēguma jautājumi

1. Atzīt par spēku zaudējušiem Ministru kabineta 2013. gada 25. jūnija noteikumus Nr. 348 “[Ēkas energoefektivitātes aprēķina metode](https://likumi.lv/ta/id/258128-ekas-energoefektivitates-aprekina-metode)” (Latvijas Vēstnesis, 2013, 132. nr..; 2015, 140. nr.).
2. Atzīt par spēku zaudējušiem Ministru kabineta 2013. gada 9. jūlija noteikumus Nr. 383 "[Noteikumi par ēku energosertifikāciju](https://likumi.lv/ta/id/258322-noteikumi-par-eku-energosertifikaciju)" (Latvijas Vēstnesis, 2013, 138. nr.; 2015, 228. nr.; 2016, 246. nr.).
3. Līdz Būvniecības informācijas sistēmas funkcionalitātes pielāgošanas brīdim, neatkarīgs eksperts ēku energoefektivitātes jomā reģistrē ēkas energosertifikātu reģistrā pieejamos datu laukus un pievieno ēkas energosertifikāta datni, ievērojot šo noteikumu 2.pielikumu.
4. Noteikumi stājas spēkā 2021.gada 1.aprīlī.

# Informatīva atsauce uz Eiropas Savienības direktīvām

Noteikumos iekļautas tiesību normas, kas izriet no:

1. Eiropas Parlamenta un Padomes 2010.gada 19.maija direktīvas [2010/31/ES](http://eur-lex.europa.eu/eli/dir/2010/31/oj/?locale=LV) par ēku energoefektivitāti;
2. Eiropas Parlamenta un Padomes 2018. gada 30. maija direktīvas (ES) [2018/844](http://eur-lex.europa.eu/eli/dir/2018/844/oj/?locale=LV), ar ko groza direktīvu [2010/31/ES](http://eur-lex.europa.eu/eli/dir/2010/31/oj/?locale=LV) par ēku energoefektivitāti un direktīvu [2012/27/ES](http://eur-lex.europa.eu/eli/dir/2012/27/oj/?locale=LV) par energoefektivitāti.

Ministru prezidents A. K. Kariņš

Ekonomikas ministrs J. Vitenbergs

Iesniedzējs:

Ekonomikas ministrs J. Vitenbergs

Vizē:

Valsts sekretārs E. Valantis